कंपनी ने 6,000 रुपए तक बढ़ाए दाम, इसी साल जनवरी में हुई थी लॉन्च
Royal Enfield Super Meteor-650 Price increased by Rs 6000, रॉयल एनफील्ड सुपर मीटियोर-650 की कीमत 6000 रुपए तक बढ़ी, इसी साल जनवरी में हुई थी लॉन्च
रॉयल एनफील्ड ने इंडियन मार्केट में फ्लैगशिप क्रूजर सुपर मीटियोर-650 बाइक की कीमत बढ़ा दी है। कंपनी ने इस बाइक को इसी साल जनवरी महीने में लॉन्च किया था। कंपनी ने इसके तीनों वैरिएंट की कीमत में लगभग 6000 रुपए तक की बढ़ोतरी की है।
रॉयल एनफील्ड ने केवल कीमत में बढ़ोतरी की है, लेकिन बाइक में किसी भी तरह का बदलाव नहीं किया है। आइए कीमत में हुई बढ़ोतरी के साथ ही बाइक की डिजाइन, ब्रेकिंग, सस्पेंशन और इसके साथ मिलने वाली एक्सेसरीज के बारे में जानते हैं।
सुपर मीटियोर-650: वैरिएंट और कीमत
अब रॉयल एनफील्ड सुपर मीटियोर-650 के एस्ट्रल वैरिएंट की कीमत 3,54,398 रुपए हो गई है, जो 3,48,900 रुपए में लॉन्च हुआ थी। जबकि, इंटरस्टेलर वैरिएंट 3,63,900 रुपए में पेश किया गया था, जो अब 3,69,622 रुपए में अवेलेबल है। वहीं, हाई-एंड सेलेस्टियल वैरिएंट अब 3,84,845 रुपए में उपलब्ध है, जो 3,78,900 रुपए में लॉन्च हुआ था। सभी कीमतें चेन्नई एक्स-शोरूम की हैं।
सुपर मीटियोर-650: डिजाइन
सुपर मीटियोर-650 को मीटियोर-350 की तरह ही क्रूजर डिजाइन दिया गया है। हालांकि, इसके हेड और साइड पैनल का डिजाइन थोड़ा बदलाव है और मैट ब्लैक कलर का है। बाइक पूरी तरह से फुट-फॉरवर्ड फुट कंट्रोल, लो स्कैलप्ड सीट और वाइड पुल-बैक हैंडलबार्स के साथ आती है।
सुपर मीटियोर-650: ब्रेकिंग और सस्पेंशन
सुपर मीटियोर-650 में एक स्टील ट्यूबलर स्पाइन फ्रेम चेसिस दी गई है। बाइक के फ्रंट में 43mm अप-साइड डाउन फोर्क्स और रियर में ट्विन गैस-चार्ज शॉक एब्जॉर्बर सस्पेंशन सिस्टम दिया गया है। ब्रेकिंग के लिए फ्रंट व्हील में 320mm डिस्क और पीछे की ओर 300mm डिस्क कंट्रोल दिया गया है। इस ब्रेकिंग सिस्टम के साथ डुअल चैनल ABS सिस्टम भी लगाया गया है।
सुपर मीटियोर-650: इंजन और पॉवर
रॉयल एनफील्ड सुपर मीटियोर-650 में इंटरसेप्टर 650 और कॉन्टिनेंटल जीटी 650 वाला ही 648cc पैरेलल-ट्विन 4-स्ट्रोक इंजन दिया गया है। यह इंजन 7,250 rpm पर अधिकतम 47 ps की पावर और 5,650 rpm पर 52 nm का पीक टॉर्क जनरेट करता है। वहीं इसके फ्यूल टैंक की कैपेसिटी 15.7 लीटर है।
सुपर मीटियोर-650: एक्सेसरीज
बाइक में बार एंड मिरर, डीलक्स फुटपेग, सोलो फिनिशर, एलईडी इंडिकेटर्स, मशीनी व्हील्स, डीलक्स टूरिंग ड्यूल-सीट, टूरिंग विंडस्क्रीन, पैसेंजर बैकरेस्ट, डीलक्स फुटपेग्स, लॉन्गहॉल पैनियर्स और टूरिंग हैंडलबार समेत कई एक्सेसरीज मिलती हैं।